CELEX: 
Language: fi
Date: 2013-11-16 00:00:00
Title: 2013/545/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka IV – Tuomioistuin#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka IV – Tuomioistuin

16.11.2013   
            
            
               FI
            
            
               Euroopan unionin virallinen lehti
            
            
               L 308/118
            
         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka IV – Tuomioistuin
   (2013/545/EU)
   EUROOPAN PARLAMENTTI, joka
   
               —
            
            
               ottaa huomioon Euroopan unionin yleisen talousarvion varainhoitovuodeksi 2011 (1),
            
         
               —
            
            
               ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0227/2012) (2),
            
         
               —
            
            
               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),
            
         
               —
            
            
               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
            
         
               —
            
            
               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
            
         
               —
            
            
               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,
            
         
               —
            
            
               ottaa huomioon työjärjestyksen 77 artiklan ja liitteen VI,
            
         
               —
            
            
               ottaa huomioon talousarvion valvontavaliokunnan mietinnön ja oikeudellisten asioiden valiokunnan lausunnon (A7-0090/2013),
            
         
               1.
            
            
               myöntää tuomioistuimen kirjaajalle vastuuvapauden tuomioistuimen talousarvion toteuttamisesta varainhoitovuonna 2011;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Martin SCHULZ
      
      
         
            Pääsihteeri
         
         Klaus WELLE
      
   
   
      (1)  EUVL L 68, 15.3.2011.
   
      (2)  EUVL C 348, 14.11.2012, s. 1.
   
      (3)  EUVL C 344, 12.11.2012, s. 1.
   
      (4)  EUVL C 348, 14.11.2012, s. 130.
   
      (5)  EYVL L 248, 16.9.2002, s. 1.
   
      (6)  EUVL L 298, 26.10.2012, s. 1.
   
      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka IV – Tuomioistuin
      EUROOPAN PARLAMENTTI, joka
      
                  —
               
               
                  ottaa huomioon Euroopan unionin yleisen talousarvion varainhoitovuodeksi 2011 (1),
               
            
                  —
               
               
                  ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0227/2012) (2),
               
            
                  —
               
               
                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),
               
            
                  —
               
               
                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
               
            
                  —
               
               
                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
               
            
                  —
               
               
                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
               
            
                  —
               
               
                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,
               
            
                  —
               
               
                  ottaa huomioon työjärjestyksen 77 artiklan ja liitteen VI,
               
            
                  —
               
               
                  ottaa huomioon talousarvion valvontavaliokunnan mietinnön ja oikeudellisten asioiden valiokunnan lausunnon (A7-0090/2013),
               
            
                  1.
               
               
                  panee tyytyväisenä merkille, että vuonna 2011 Euroopan unionin tuomioistuimella, jäljempänä ’tuomioistuin’, oli käytettävissään maksusitoumusmäärärahoja kaikkiaan 335 904 453,30 euroa (323 784 221,30 euroa vuonna 2010) ja että määrärahojen käyttöaste pääluokassa IV – Tuomioistuin oli vuonna 2011 edelleen erittäin korkea (kaiken kaikkiaan yli 98 prosenttia ja osaston 2 määrärahojen käyttöaste jopa yli 99 prosenttia); tähdentää, että käyttöaste olisi voinut nousta 99 prosenttiin, ellei neuvosto olisi kieltäytynyt komission ehdottamasta palkkojen mukautuksesta (+ 1,7 prosenttia takautuvasti 1. heinäkuuta 2011 alkaen);
               
            
                  2.
               
               
                  korostaa, että tuomioistuimen talousarvio on luonteeltaan puhtaasti hallinnollinen ja että määrärahoista käytetään 75 prosenttia toimielimen henkilöstöön ja 25 prosenttia kiinteistöihin, kalusteisiin, laitteisiin ja erityisiin hallinnosta johtuviin menoihin;
               
            
                  3.
               
               
                  panee tyytyväisenä merkille, että tilintarkastustuomioistuin totesi varainhoitovuotta 2011 koskevassa vuosikertomuksessaan, ettei se ollut havainnut merkittäviä puutteita tuomioistuimen henkilöstöresursseja ja hankintamenettelyitä koskevissa tarkastuksissa;
               
            
                  4.
               
               
                  panee tyytyväisenä merkille, että tilintarkastustuomioistuin totesi tarkastustyönsä perusteella, että virhetaso ei kokonaisuutena tarkastellen ole olennainen toimielinten ja elinten hallintomenoihin ja muihin menoihin liittyvissä maksuissa 31. joulukuuta 2011 päättyneeltä varainhoitovuodelta;
               
            
                  5.
               
               
                  on huolissaan siitä, että vireillä olevien asioiden lukumäärä yleisessä tuomioistuimessa oli yhä erittäin suuri vuonna 2011 (1 300 vireillä olevaa asiaa vuonna 2010 ja 1 308 vireillä olevaa asiaa vuonna 2011); korostaa nopean oikeudenkäytön merkitystä toimielinten ja myös talouden moitteettomalle toiminnalle, sillä se lisää oikeusvarmuutta;
               
            
                  6.
               
               
                  kehottaa tuomioistuinta tarkastelemaan, millaisilla organisaatiomuutoksilla vireillä olevien asioiden määrää voitaisiin vähentää, ja katsoo lisäksi, että yleisen tuomioistuimen henkilöstöresursseja olisi lisättävä; on sitä mieltä, että yleisen tuomioistuimen tuomareiden määrän lisäämistä koskeva ehdotus, joka on yhä neuvoston käsiteltävänä, voisi auttaa kuvatun kehityksen hillitsemisessä; pyytää yleistä tuomioistuinta tutkimaan, löytyisikö tämän suuntauksen muuttamiseksi muita ehdotuksia, jotka eivät liity henkilöstöresursseihin;
               
            
                  7.
               
               
                  huomauttaa, että tuomioistuimen toimintaa vuonna 2011 koskevista tilastoista ilmenee, että toimintaa olisi yleisesti tehostettava menettelyjen keston osalta; toteaa, että ennakkoratkaisut käsiteltiin keskimäärin 16,4 kuukaudessa (vuonna 2010 16 kuukaudessa); toteaa, että suorat kanteet käsiteltiin vuonna 2011 keskimäärin 20,2 kuukaudessa (vuonna 2010: 16,7 kuukautta) ja valitukset keskimäärin 15,4 kuukaudessa (vuonna 2010: 14,3 kuukautta);
               
            
                  8.
               
               
                  panee merkille, että virkamiestuomioistuimen uusien ja ratkaistujen asioiden määrä on viime vuosina kasvanut tasaisesti (139 uutta asiaa vuonna 2010 ja 159 vuonna 2011 sekä 129 ratkaistua asiaa vuonna 2010 ja 166 vuonna 2011);
               
            
                  9.
               
               
                  panee merkille, että tuomioistuin saattoi vuonna 2011 päätökseen 550 asiaa eli tuntuvasti enemmän kuin edellisenä vuonna (vuonna 2010 saatettiin päätökseen 522 asiaa) ja että 370 asiassa annettiin tuomio ja 180 tapauksessa määräys;
               
            
                  10.
               
               
                  suhtautuu myönteisesti e-Curia-sovellukseen, joka otettiin käyttöön marraskuussa 2011 ja jonka avulla oikeudenkäyntiasiakirjoja voidaan jättää ja antaa tiedoksi sähköisessä muodossa; panee tyytyväisenä merkille, että sovellus on auttanut tuomioistuinta vähentämään paperin käyttöä 25 prosentilla vuodesta 2011 vuoteen 2012 ja tuottanut 150 000 euron säästöt;
               
            
                  11.
               
               
                  tähdentää, että e-Curia-hankkeen avulla on aikanaan voitava lopettaa suuri osa kirjeenvaihdosta ja saapuvien ja lähtevien oikeudenkäyntiasiakirjojen skannaus sekä optimoida sisäinen työnkulku; pyytää antamaan parlamentin talousarvion valvontavaliokunnalle tarkat tiedot e-Curia-sovelluksen kehittämiseen, ylläpitoon ja päivittämiseen liittyvistä kustannuksista;
               
            
                  12.
               
               
                  pyytää saada tietoja e-Curian suorituskykyyn mahdollisesti vaikuttavien tietotekniikkahäiriöiden korjaamiseksi toteutetuista toimenpiteistä;
               
            
                  13.
               
               
                  pitää erittäin myönteisenä, että vuoden 2012 loppuun mennessä 14 jäsenvaltiota, kaksi Euroopan vapaakauppaliiton maata ja viisi unionin toimielintä (erityisesti parlamentti, neuvosto ja komissio) käyttivät e-Curia-sovellusta aktiivisesti;
               
            
                  14.
               
               
                  panee tyytyväisenä merkille neuvoston, tilintarkastustuomioistuimen ja tuomioistuimen vuonna 2008 käyttöön ottaman toimielinten välisen yhdennetyn hallinnointijärjestelmän (SAP) kehittämisen ja parantamisen ja toteaa, että se on keskeinen väline tuomioistuimen kaikkien rahoitus- ja talousarviotoimien käsittelyssä; pitää näin ollen SAP:n moitteettoman toiminnan varmistamista tärkeänä;
               
            
                  15.
               
               
                  kannattaa tuomioistuimen aloitetta uudistaa perussääntönsä ja työjärjestyksensä käsiteltävien oikeustapausten lisääntymisestä johtuvien haasteiden vuoksi; toteaa, että monet lainsäätäjien sopimista muutoksista ovat jo tulleet voimaan ja niitä pannaan täytäntöön; toivoo, että vuonna 2013 toteutetaan kiireellisiä rakenteellisia lisätoimia, jotka mahdollistavat etenkin yleisen tuomioistuimen tuomareiden määrän lisäämisen;
               
            
                  16.
               
               
                  panee tyytyväisenä merkille, että on otettu käyttöön uusi hakukone, jolla voidaan etsiä tietoja oikeuskäytännöstä, ja että tuomioistuimen kirjaston luettelo on saatavana verkossa, mikä auttaa lähentämään kansalaisia tuomioistuimeen unionin toimielimenä;
               
            
                  17.
               
               
                  panee merkille tuomioistuimen hallintorakenteen muutoksen, kun protokolla- ja tiedotusosasto perustettiin; edellyttää, että vuotuisessa toimintakertomuksessa vuodelta 2012 annetaan yksityiskohtainen kuvaus eduista, joita muutos on tuonut tuomioistuimen toiminnan tuloksellisuuteen;
               
            
                  18.
               
               
                  katsoo, että tuomioistuimen päätös pitää hallussaan unionin taideperinnön kannalta edustavien taideteosten kokoelmaa on kunnianhimoinen hanke, joka edellyttää erityismäärärahoja; kehottaa tuomioistuinta selittämään, miten tämä hanke sopii yhteen tuomioistuimen perinteisen toiminnan kanssa; panee merkille, että vuonna 2012 tuomioistuin maksoi 7 500 euroa vakuutuksia kokoelmasta, jonka arvoksi on arvioitu 2 400 000 euroa;
               
            
                  19.
               
               
                  suhtautuu myönteisesti siihen, että vuonna 2011 tuomioistuin antoi viidelle prosentille pysyvistä tulkeistaan mahdollisuuden lisätä kielivalikoimaansa uusi työkieli; korostaa, että intensiivinen kielikoulutus teki tämän mahdolliseksi;
               
            
                  20.
               
               
                  panee merkille, että tulkattujen istuntojen ja muiden kokousten lukumäärä kasvoi edelleen vuonna 2011, mikä johtui pääasiassa laajentumisesta ja Lissabonin sopimuksen voimaantulosta;
               
            
                  21.
               
               
                  toteaa, että tulkkien palvelukseenottamista koskeva toimielinten välinen yhteistyö tuottaa tuomioistuimelle huomattavia säästöjä;
               
            
                  22.
               
               
                  panee merkille infrastruktuurin pääosaston uudet toiminnot vuonna 2011 ja pyytää tuomioistuinta antamaan parlamentin talousarvion valvontavaliokunnalle lisätietoja tuomioistuimen rakennusten viidennestä laajentamishankkeesta;
               
            
                  23.
               
               
                  kiittää tuomioistuinta perusteellisen ja yksityiskohtaisen vuotuisen toimintakertomuksen laatimisesta ja siitä, että se on sisällyttänyt vuosikertomukseen perusteelliset tiedot henkilöresurssien hallinnasta, kuten parlamentti oli pyytänyt.
               
            
         (1)  EUVL L 68, 15.3.2011.
      
         (2)  EUVL C 348, 14.11.2012, s. 1.
      
         (3)  EUVL C 344, 12.11.2012, s. 1.
      
         (4)  EUVL C 348, 14.11.2012, s. 130.
      
         (5)  EYVL L 248, 16.9.2002, s. 1.
      
         (6)  EUVL L 298, 26.10.2012, s. 1.